
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 1T/57/2025 2325010787 10. 12. 2025 JUDr. Miroslav Studenčan ECLI:SK:OSGA:2025:2325010787.2
Rozsudok bez odôvodnenia Okresný súd v Galante v konaní pred samosudcom JUDr. Miroslavom Studenčanom na hlavnom pojednávaní dňa 10.12.2025 v trestnej veci obžalovanej A. B. pre prečin usmrtenia podľa § 149 ods. 1, ods. 2 písm. a/ Tr. zák. s poukazom na ust. § 138 písm. h/ Tr. zák. a iné takto rozhodol: Obžalovaná, A. B., nar. XX.XX.XXXX v C. Strede, trvale bytom D. A., E. F. XXX/X, je
vinná, že
dňa 12.08.2024 v čase o 10:00 hod. ako vodička viedla osobné motorové vozidlo továrenskej značky Volkswagen Golf, čiernej metalízovej farby, evidenčného čísla C. XXXXX v meste Dunajská Streda po miestnej komunikácii bez označenia smerom od ulice Športovej smerom do križovatky ciest Ill/1425 miestna komunikácia bez označenia v okrese Dunajská Streda, kedy pri vchádzaní do vyššie uvedenej križovatky nerešpektovala regulačnú dopravnú značku o dávaní prednosti vjazde „Daj prednosť vjazde", pričom nedala prednosť v jazde jej z ľavej strany po rovnom úseku cesty po hlavnej ceste číslo Ill/1425 smerom od obce Malé Dvorníky prichádzajúcemu osobnému motorovému vozidlu továrenskej značky BMW X4, čiernej metalízovej farby, evidenčného čísla C. XXX D., vedené vodičkou A. A. G. v dôsledku čoho došlo k zrážke medzi vozidlami, čím obvinená porušila ustanovenia § 4 odsek 1 písmeno c), § 20 odsek 1 s poukazom na § 137 odsek 2 písmeno c), písmeno j) zákona o cestnej premávke číslo 8/2009 Z.z. v znení neskorších predpisov, pričom následkom dopravnej nehody - G. H. (spolujazdec v osobnom motorovom vozidle značky Volkswagen Golf) utrpel zranenia trupu, ktoré viedli k cirkulačnému šoku podmieneného rozvratom vnútorného prostredia organizmu pri ťažkom akútnom zápale podžalúdkovej žľazy, ktorý sa rozvinul počas hospitalizácie, ktoré boli bezprostrednou príčinou smrti a v priamej príčinnej súvislosti s dopravnou nehodou, - poškodená A. H. (spolujazdkyňa v osobnom motorovom vozidle značky Volkswagen Golf) utrpela zranenie a to sériovú zlomeninu rebier vľavo (3.-11. rebra), pomliaždenie pľúc vľavo, Hemothorax vľavo, Penumothorax vľavo, zlomeninu lonovej kosti vľavo (horného aj dolného ramena), zlomeninu lonovej kosti vpravo (horného ramena), zlomeninu krížovej kosti vľavo bez posunu, pomliaždenie a odierku pravého predkolenia, pomliaždenie a odierku ľavej ruky a pomliaždenie hlavy s krvnou podliatinou nad ľavým okom s dobou liečenia viac ako 91 dní, pričom bola závažne obmedzená na obvyklom spôsobe života v oblasti mobility s pripútaním na lôžku minimálne 60 dní, hospitalizáciou v nemocnici (3 dni JIS bez návštev), nemožnosti vykonávania hygienických úkonov bez pomoci druhej osoby, obmedzenia v stravovacích možnostiach (prvé 3 dni bez stravy, následne 10 dní tekutá strava), -poškodená Mgr. Monika Kaščáková (vodička osobného motorového vozidla BMW) utrpela pomliaždenie nosa, podvrtnutie krčnej chrbtice, pomliaždenie hrudníka, pomliaždenie a krvnú podliatinu ľavého predlaktia a pomliaždenie palca ľavej ruky s dobou liečenia v trvaní do 21 dní, pričom bola obmedzená na obvyklom spôsobe života pohyblivosťou hlavy a krku, bolesťami na hrudníka a nosa, obmedzená pohyblivosťou ruky a palca, kde nemohla plnohodnotne vykonávať domáce práce bez pomoci inej osoby, - poškodená A. G. ml. (spolujazdkyňa osobného motorového vozidla BMW) utrpela pomliaždenie hlavy, podvrtnutie krčnej chrbtice, pomliaždenie pravého pleca a ramena s dobou liečenia v trvaní 23 dní,
pričom bola obmedzená na obvyklom spôsobe života v obmedzení v oblasti mobility hlavy a krku, obmedzenie pohyblivosti v pravom ramene, - poškodená A. I. (spolujazdkyňa osobného motorového vozidla BMW) utrpela zranenia pomliaždenie hlavy, pomliaždenie ľavého lakťa s krvnou podliatinou, podvrtnutie krčnej chrbtice so vznikom cervikokraniálneho syndrómu a pomliaždenie pravého ramena s dobou liečenia v trvaní 23 dní s obmedzením na obvyklom spôsobe života v oblasti mobility pre bolestivé zranenie hlavy, podvrtnutie krčnej chrbtice ako aj pomliaždenie pravého ramena a ľavého lakťa, v prvých 10-14 dňoch s potrebou pomoci inej osoby, teda - inému z nedbanlivosti spôsobila smrť a čin spáchala závažnejším spôsobom konania- porušením dôležitej povinnosti uloženej jej podľa zákona, - inému z nedbanlivosti spôsobila ťažkú ujmu na zdraví, - inému z nedbanlivosti ublížila na zdraví, tým, že porušila dôležitú povinnosť, uloženú jej podľa zákona, čím
spáchala
-prečin usmrtenie podľa § 149 odsek 1, odsek 2 písmeno a Trestného zákona s poukazom na § 138 písmeno h) Trestného zákona, -prečin ublíženie na zdraví podľa § 157 odsek 1 Trestného zákona, -prečin ublíženie na zdraví podľa § 158 Trestného zákona, Za to sa odsudzuje: Podľa § 149 ods. 2, § 36 písm. j,l, § 38 ods. 2 Tr. zák. na trest odňatia slobody vo výmere 2 (dvoch) rokov. Podľa § 49 ods. 1 písm. a, § 50 ods. 1 Tr. zák. sa jej výkon trestu odňatia slobody podmienečne odkladá na skúšobnú dobu v trvaní 2 (dva) roky. Podľa § 61 ods. 1, ods. 2 Tr. zák. sa ukladá obžalovanej i trest zákazu činnosti viesť motorové vozidlá každého druhu na dobu 4 (štyroch) rokov. Podľa § 288 ods. 1 Tr. por. sa poškodení A. G., nar. XX.XX.XXXX, bytom A. C., E. J. XXX/XX, A. A. G., nar. XX.XX.XXXX, bytom A. C., E. J. XXX/XX, A. I., nar. XX.XX.XXXX, bytom A. C., E. J. XXX/XX, C. K., nar. XX.XX.XXXX, bytom C. H., L. H. XXXX/X, Ministerstvo vnútra Slovenskej republiky, Pribinova 2, Bratislava, IČO: 00 151 866, Všeobecná zdravotná poisťovňa a.s., so sídlom Panónska cesta 2, IČO: 35 937 874, Štefan Németh - NEOF, Dunajská Streda, M. C., D. J. XXX/X, IČO: 11 698 527 s jednotlivými nárokmi na náhradu škody odkazujú na civilný proces. odôvodnenie: Podľa § 172 ods. 2 Tr.por. odôvodnenie rozsudku sa nevyhotoví, pretože obžalovaná a prokurátorka sa vzdali podania opravného prostriedku. Poučenie: Proti tomuto rozsudku je možné podať odvolanie, a to do 15 dní čo do výroku o treste a škode od oznámenia cestou podpísaného súdu na Krajský súd v Trnave. Oznámením rozsudku sa rozumie jeho vyhlásenie v prítomnosti toho, komu rozsudok treba doručiť. Ak sa rozsudok vyhlási v neprítomnosti takejto osoby, oznámením rozsudku je až jeho doručenie.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2025:2325010787.2 (dáta aktuálne k 11. 11. 2026). Záväzné je znenie zverejnené súdom.




